Ritratt: Carlton Agius  Wara li lbieraħ, is-Sibt, Destiny waslet fl-Olanda għall-65 edizzjoni tal-Eurovision Song Contest, illum il-Ħadd 9 ta' Mejju Destiny se tkun qed tagħmel l-ewwel provi tagħha f'Ahoy Stadium f'Rotterdam, fl-4.40pm. Il-provi jibqgħu għaddejjin sal-5.10pm. Skont l-informazzjoni maħruġa b'mod uffiċjali mill-organizzaturi, illejla wkoll bejn is-6.30pm u s-6.55pm Destiny se tkun qed tiltaqa' mal-ġurnalisti preżenti sabiex twieġeb għall-mistoqsijiet tagħhom. Aqra wkoll: Filmat: 7 pajjiżi għamlu l-ewwel provi tagħhom għall-Eurovision Wara llum, il-provi li jmiss għal Destiny se jkun nhar il-Ħamis 13 ta' Mejju fl-10.30am u mill-ġdid se tkun qed issegwi biex tirrispondi għall-mistoqsijiet tal-ġurnalisti. Aqra: Destiny fi triqitha lejn il-Eurovision Sa nhar is-Sibt 15 ta' Mejju, il-parteċipanti tal-Eurovision se jkunu għamlu żewġ provi fl-Ahoy Stadium, minbarra l-Awstralja li għal din l-edizzjoni tal-festival mhux se tkun qed tipparteċipa mill-Olanda iżda permezz ta' filmat li jitwassal dirett mill-pajjiż. Destiny se tkun qed tipparteċipa fl-ewwel semifinali tal-Eurovision Song Contest it-Tlieta 18 ta' Mejju bil-kanzunetta Je Me Casse. Aqra wkoll: "Jiġri x'jiġri int tibqa' Destiny tagħna" Ġurnata qabel, it-Tnejn 17 ta' Mejju l-istazzjon 103 se jkun qed ixandar maratona ta' 18-il siegħa ta' mużika mis-6am sa nofsilejl dedikata lill-mużika mill-Eurovision. Aqra wkoll: Ġurnata dedikata għall-mużika mill-Eurovision fuq 103